Πανελλήνιο πρωτάθλημα στίβου γυναικών 1938
 Οι γυναικείοι αγώνες του 1938 σημείωσαν μεγάλη επιτυχία, αφού υπήρξε συμμετοχή από 12 συλλόγους και 8 σχολεία της Αθήνας και της επαρχίας (Βόλος, Λάρισα, Θεσσαλονίκη, Αλεξάνδρεια, Καλαμάτα). Η συμμετοχή ξεπέρασε τις 100 αθλήτριες. Σε κάθε αγώνισμα υπήρχε πλήθος αθλητριών και έγιναν πολλοί προκριματικοί. Η μεγάλη αύξηση του αριθμού των πρωταθλητριών οφείλεται σε μια σειρά από πρωτοβουλίες της Τεχικής Επιτροπής Γυναικείου Αθλητισμού (ΤΕΓΑ) του ΣΕΓΑΣ. Η σημαντικότερη ήταν η καθιέρωση του "Μηνιαίου Διαγωνισμού Αθλητριών" στο Στάδιο τους μήνες Μάρτιο, Απρίλιο και Μάιο, με σκοπό την εξοικείωση των νέων κυρίως κοριτσιών με τους στιβικούς κανονισμούς. Επίσης, η καθιέρωση πανελληνίων σχολικών αγώνων θηλέων και η διεξαγωγή περιφερειακών γυναικείων αγώνων σε Θεσσαλονίκη, Καβάλα, Βόλο και Πάτρα, έδωσε την ευκαιρία να εμφανιστούν νέα ταλέντα απο την επαρχία. Για την απρόσκοπτη προετοιμασία των αθλητριών αποφασίστηκε η απαγόρευση εισόδου αρρένων στο Στάδιο τις ημέρες προπόνησης των γυναικών ώστε να αποφεύγονται τα εξωαθλητικά παρατράγουδα. Στις 29-30 Οκτωβρίου διεξήχθη το γυναικείο πρωτάθλημα τριαγμού (τριάθλου), εκτός ομαδικής βαθμολογίας, παράλληλα με το πανελλήνιο πρωτάθλημα σκυταλοδρομιών. Η αποχώρηση από τους στίβους της πρωταθλήτριας του Π. Φαλήρου Δόμνας Λανίτου, είχε ως αποτέλεσμα να υπάρξει μεγάλος ανταγωνισμός για τις πρώτες θέσεις. Επίσης, έπειτα από τέσσερα χρόνια κυριαρχίας ο σύλλογος της Λανίτου, ο Α.Ο. Παλαιού Φαλήρου έχασε τον τίτλο, τον οποίο κατέκτησε σχετικά εύκολα ο Πανελλήνιος Γ.Σ. Η συμμετοχή μαθητριών από διάφορα γυμνάσια, οι οποίες ανήκαν ταυτόχρονα σε αθλητικά σωματεία, δημιούργησε κάποια σύγχυση στην ομαδική βαθμολογία, δεδομένου πως στα αποτελέσματα σημειώνονται και οι δύο ιδιότητες αυτών των κοριτσιών, δηλαδή και το σχολείο και ο σύλλογος που ανήκαν. Στην ομαδική βαθμολογία που ανακοινώθηκε έχουν προσμετρηθεί δύο φορές οι βαθμοί των αθλητριών αυτών, μία για το σχολείο τους και μία για το σύλλογο στον οποίο ανήκαν. Σε κάποιες περιπτώσεις τα αποτελέσματα συλλόγου και σχολείου είναι ταυτόσημα. Π.χ. το Γυμνάσιο Βόλου και ο Γ.Σ. Βόλου είχαν ακριβώς τις ίδιες αθλήτριες και πήραν τους ίδιους βαθμούς. Η πρακτική αυτή συνεχίστηκε ως τις πρώτες μεταπολεμικές διοργανώσεις. Η διοργάνωση ξεκίνησε με παρέλαση των συλλόγων (οι αθλήτριες-μαθήτριες παρέλασαν με τα σωματεία τους). Στη συνέχεια έγινε η ορκωμοσία, με την αθλήτρια Μιχαηλίδου του Πανελληνίου να απαγγέλει τον όρκο. Το τελετουργικό της έναρξης περιλάμβανε και την απονομή του Κυπέλλου για τα 40 χρόνια του ΣΕΓΑΣ στον Πανελλήνιο Γ.Σ. για την συνολική προσφορά του στην ανάπτυξη του γυναικείου αθλητισμού. Δρόμος 60μ:Ι. Βάρβογλη (Δ΄ Γυμνάσιο και ΑΕΚ): 8.0 Mαρία Μπίσμπα (Στ΄ Γυμνάσιο και Πανελλήνιος): 8.4 Φάρου (Πανελλήνιος): 8.5Δρόμος 100μ:Ι. Βάρβογλη (Δ΄ Γυμνάσιο και ΑΕΚ): 13.4 Β. Βογιατζοπούλου (Γυμνάσιο Βόλου και Γ.Σ. Βόλου): 13.7 Mαρία Μπίσμπα (Στ΄ Γυμνάσιο και Πανελλήνιος): 14.080μ με εμπόδια:Β. Βογιατζοπούλου (Γυμνάσιο Βόλου και Γ.Σ. Βόλου): 15.4 Ράλλη (Γυμνάσιο Λάρισας και Πελασγικός Λάρ.): 15.8 Σαριβαξεβάνη (Στ΄ Γυμνάσιο και Πανελλήνιος): 16.04Χ50μ:Πανελλήνιος Γ.Σ. (Σαριβαξεβάνη-Τσουκάτου-Τουάρδου-Μπίσμπα): 28.1 ΑΕΚ (Βάρβογλη-Ζαρκάδη-Δεναξά-Στάμου): 28.2 Πελασγικός Λάρ. (Ράλλη-Βελισσαροπούλου-Τελειωνοπούλου-Κουκούλη): 29.24Χ100μ:Πανελλήνιος Γ.Σ. (Σαριβαξεβάνη-Σκάρλα-Τσουκάτου-Μπίσμπα): 56.6 Γ.Σ. Βόλου: (Βογιατζοπούλου-Γκλαβάνη-Καραντάκου-Καλογήρου): 57.1 ΑΕΚ: (Βάρβογλη-Ζαρκάδη-Γεωργίου-Μιχαλάκη): 58.0Άλμα εις μήκος:Ι. Βάρβογλη (ΑΕΚ και Δ΄ Γυμνάσιο): 4,94μ Mαρία Μπίσμπα (Στ΄ Γυμνάσιο και Πανελλήνιος): 4,94μ Τελειωνοπούλου (Γυμνάσιο Λάρισας και Πελασγικός Λάρ.): 4,70μΆλμα εις ύψος:Κ. Λαλαΐτου (Μίλων Αλεξάνδρειας): 1,35μ Λινάρδου (Στ΄ Γυμνάσιο και Πανελλήνιος): 1,35μ Σαμπράκου (Α΄ Γυμνάσιο και Νέοι Βύρωνος): 1,30μΣφαιροβολία:Γεωργία Στεργίου (Πανιώνιος): 9,475μ Τερζοπούλου (Νέοι Βύρωνος): 9,47μ Λομβάρδου (Κολλέγιο και Π. Φάληρο): 9,00μΔισκοβολία:Γεωργία Στεργίου (Πανιώνιος): 25,30μ Δικαίου (Πανελλήνιος Γ.Σ.): 23,28μ Ε. Καλογήρου (Γυμνάσιο Βόλου και Γ.Σ. Βόλου): 23,14μΑκοντισμός:Ε. Καλογήρου (Γυμνάσιο Βόλου και Γ.Σ. Βόλου): 31,72μ Α. Καζαντζή (Αστήρ Θεσσαλονίκης): 27,28μ Δικαίου (Πανελλήνιος Γ.Σ.): 26,03μ Στον πίνακα παρουσιάζονται η βαθμολογία, τα μετάλλια και οι αθλήτριες που δήλωσε κάθε σωματείο ή σχολείο. *Οι βαθμοί και τα μετάλλια των σχολείων έχουν προσμετρηθεί επιπλέον. εφ. "Αθλητικό Βήμα", φ. 22 ως 27/6/1938, ψηφ. σελ. 361 ως 377.
Οι Πανελλήνιοι Γυναικείοι Αγώνες 1938 διεξήχθησαν στο Παναθηναϊκό Στάδιο το Σαββατοκύριακο 25 και 26 Ιουνίου 1938 παράλληλα με το πρωτάθλημα ειδικών αγωνισμάτων ανδρών (μαραθώνιος, 3000μ στιπλ κλπ). Νικητής αναδείχθηκε ο Πανελλήνιος Γ.Σ., διακόπτοντας το τετραετές σερί του ΑΟ Παλαιού Φαλήρου.